6-я армія (Германія)

**6-я армія** — нямецкая армія, брала ўдзел у Другой сусветнай вайне.

## Баявы шлях 
Падчас Другой сусветнай вайны ўтворана 10 кастрычніка 1939 годзе і ўдзельнічала ў французскай кампаніі (у тым ліку ва ўзяцці Парыжу) пад камандаваннем Вальтэра фон Рэйхенау, затым у кампаніі ва Украіне ўлетку 1941 году, пад камандаваннем Паулюса ў Сталінградскай бітве. 2 лютага 1943 года была знішчана ў Сталінградскім катле. Ізноў сфарміравана на паўднёвым участку Усходняга фронту 6 сакавіка 1943 года, з армейскае групы «Голіт», пад камандаваннем генерала пяхоты (з верасня 1943 — генерал-палкоўніка) Голіта. 8 мая 1945 года ў Аўстрыі армія здалася ў амерыканскі палон.

## Колькасць арміі ў Сталінградзе 
Існуюць сур’ёзныя дыскусіі адносна колькасці арміі ў Сталінградскай бітве. Важнасць дыскусіі злучана з тым, што ад яе зыходу залежыць вызначэнне агульнае колькасці нямецкіх сіл у бітве, і, такім чынам, суадносіны сіл у бітве ў цэлым. Таксама залежаць ад агульнае колькасці ваенных VI Арміі і страты нямецкага боку. Дакументы ваенных архіваў ФРН налічваюць у ёй на 17 кастрычніка 1942 году 334 000 чалавек у складзе 17 дывізій. Да 19 лістапада, аднак, да арміі былі далучаныя яшчэ тры дывізіі, што, несумнеўна, змяніла яе колькасць. Усяго да 19 лістапада 1942 года ў ёй было 20 дывізій.

Падчас баёў за Сталінград у арміі была сфарміравана дывізія «Фон Штумпфельд», набраная з расійскіх і ўкраінскіх «добраахвотнікаў». Аднак нямецкімі крыніцамі гэта не пацвярджаецца, Ганс Дэр (Doerr Hans), кніга «Паход на Сталінград», сцвярджае, што баявая група «Фон Штумпфельд» у снежні 1942 г. трымала абарону на рацэ Чыр).

## Часці арміі 
Спіс самастойных часткаў, якія ўваходзілі ў склад **VI А** на 19.11.1942 (карпусы паказаны з поўначы на поўдзень):

VIII Армейскі корпус

* 76-я пяхотная дывізія — генерал-лейтэнант Карл Родэнбург (камандуючыя дадзены на 19.11.1942)
* 113-я пяхотная дывізія — генерал-лейтэнант Ганс Фрыдрых Сікст фон Арнім

XI Армейскі корпус 
Камандзір: Генерал-палкоўнік Карл Штрэкер 
Начальнік штабу — Палкоўнік (Генеральнага штаба) Гроскурт

* 44-я пяхотная дывізія (аўстрыйская) — генерал-лейтэнант Дэбай
* 376-я пяхотная дывізія — генерал-лейтэнант фон Даніэльс
* 384-я пяхотная дывізія — генерал-лейтэнант фон Габленц

XIV танкавы корпус 
Камандзіры:
: Генерал пяхоты Густаў фон Вітэрсгэйм
: Генерал-палкоўнік Ханс Губэ
: Генерал-лейтэнант Гельмут Шлемер
Начальнік Штаба — Палкоўнік (Генеральнага штаба) Тунерт

* 3-я мотапяхотная дывізія — генерал-лейтэнант Шлемер
* 60-я мотапяхотная дывізія — генерал-маёр Келерман
* 16-я танкавая дывізія — генерал-лейтэнант Гюнтэр Ангэрн

LI Армейскі корпус

* 71-я пяхотная дывізія — генерал-лейтэнант фон Гартман. Пасля смерці Гартмана з 26.01.1943 г. — Фрыц Роскэ, былы камандзір J.R.194, генерал-маёр, камандуючы паўднёваю групоўкаю нямецкіх войскаў у Сталінградзе.
* 79-я пяхотная дывізія — генерал-лейтэнант Шверын
* 94-я пяхотная дывізія — генерал-лейтэнант Пфайфер
* 100-я егерская дывізія (акрамя штатных 54-го, 83-га і 227-га пяхотных палкоў, 369-га харвацкага пяхотнага палку) — генерал-лейтэнант Занэ
* 295-я пяхотная дывізія — генерал-маёр доктар Корфес
* 305-я пяхотная дывізія — генерал-маёр Штайнмец
* 389-я пяхотная дывізія — генерал-маёр Магнус
* 14-я танкавая дывізія — генерал-маёр Латман
* 24-я танкавая дывізія — генерал-лейтэнант фон Ленскі

IV Армейскі корпус

* 29-я мотапяхотная дывізія — генерал-маёр Лайзэр
* 297-я пяхотная дывізія — генерал-лейтэнант Пфефер
* 371-я пяхотная дывізія — генерал-лейтэнант Штэмпель

Акрамя таго, у «катле» апынуліся 9-я зенітная дывізія Люфтвафэ, румынскія 20-я пяхотная і 1-я кавалерыйская дывізіі.

2 лютага 1943 6-я армія капітулявала. 91 000 салдатаў патрапіла ў палон, з якіх 86 000 загінула ў палоне.

## Новае фарміраванне 
6-я армія была зноў сфарміравана на паўднёвым участку Усходняга фронту 6 сакавіка 1943 года, на базе армейскай групы «Голіт», пад камандаваннем генерала пяхоты Голіта.

**Склад 6-й арміі ў красавіку 1943:**
* 24-ы танкавы корпус
* 17-ы армейскі корпус
* 29-ы армейскі корпус
* корпус «Міт»

**Камандуючыя 6-й арміяй (другое фарміраванне):**
* з 6 сакавіка 1943 — генерал пяхоты Голіт
* з 8 красавіка 1944 — генерал артылерыі дэ Ангеліс
* з 17 ліпеня 1944 — генерал артылерыі Фрэтэр-Піка
* з 23 снежня 1944 — генерал танкавых войскаў Бальк

Катэгорыя:Нямецкія арміі ў Другой сусветнай вайне
Катэгорыя:З’явіліся ў 1939 годзе
Катэгорыя:Зніклі ў 1945 годзе